II. Tervezet

Móri Többcélú Kistérségi Társulás A) határozati javaslat 1. számú melléklete

Bakonycsernye Község Önkormányzata Képviselőtestülete A) határozati javaslat 1. számú melléklete

**MEGÁLLAPODÁS**

**közoktatási feladat ellátásának és közoktatási intézmény fenntartói jogának átadására vonatkozó Megállapodás megszüntetéséről**

**mely létrejött egyrészről a Móri Többcélú Kistérségi Társulás** - székhely: 8060 Mór, Szent István tér 6. sz., törzskönyvi azonosító szám: 592127, adószám: 15592121-2­07, KSH statisztikai számjel: 15592121-8411-327-07, **képviseli: Fenyves Péter Társulási Tanács elnöke** - a továbbiakban: Társulás-,

**másrészről Bakonycsernye Község Önkormányzata** - székhely: 8056 Bakonycsernye, Rákóczi út 83.sz., törzskönyvi azonosító szám: 727233, adószám: 15727237-2-07, KSH statisztikai számjel: 15727237-8411-321-07, **képviseli: Turi Balázs polgármester** - a továbbiakban: Önkormányzat - között az alulírott napon és helyen a következő feltételekkel:

**1.** Bakonycsernye Község Önkormányzata és a Móri Többcélú Kistérségi Társulás az óvodai – nevelési feladat s a Napköziotthonos Óvoda fenntartói jogának átadás átvételére Móron 2007. július 19-napján az Önkormányzat Képviselőtestülete 105/2007 (VI.19.) számú s a Társulási Tanács 54/2007. (VI.19.) szám jóváhagyó határozata alapján Megállapodást kötött.

A Móri Többcélú Kistérségi Társulás látja el 2007. augusztus 31-napjától az Önkormányzat közigazgatási területére kiterjedően az óvodai nevelési feladatot az általa fenntartott Zengő Óvoda Egységes Óvoda – Bölcsőde, –továbbiakban: Intézmény - Bóbita Tagóvoda- Bölcsődéje - továbbiakban: Tagintézmény - útján, mely feladatellátás az Intézmény Alapító Okirata módosítással a bölcsődei ellátás feladattal bővült.

**2.** Bakonycsernye Község Önkormányzata Képviselőtestülete 53/2015, (III.25.) számú határozatával a Móri Többcélú Kistérségi Társulás Társulási Megállapodás X/18.1. pontja alapján az 1. pontban részletezett Megállapodást 2015. augusztus 31-napjára felmondta, illetőleg kezdeményezte ugyanezen hatállyal közös megegyezéssel történő megszüntetését.

**3.** Az Önkormányzat 2015. augusztus 31-napjától az óvodai és bölcsődei ellátás feladatot a tagi részvételével működő Gajamenti Önkormányzati Társulás útján látja el.

**4.** Az Önkormányzat és a Társulás megállapodnak abban, hogy az 1. pontban részletezett Megállapodást 2015. augusztus 31-napjával közös megegyezéssel megszüntetik, melyből következően a bakonycsernyei gyermekek óvodai nevelési és bölcsődei ellátás feladatának biztosítása az Önkormányzat tagi részvételével működő Gajamenti Önkormányzati Társulás feladatkörébe tartozik.

**5.** A Móri Többcélú Kistérségi Társulás Társulási Tanácsa az általa fenntartott Zengő Óvoda Egységes Óvoda- Bölcsőde Alapító Okiratát módosítja – a Zengő Óvoda Egységes Óvoda- Bölcsőde – annak Bóbita Tagóvoda – Bölcsődéje 2015. augusztus 31-i hatállyal az „államháztartásról” szóló 2011. évi CXCV. tv – Áht. – 8. § (1) bekezdése és 11. § (3a) bekezdése alapján kiválik, általános jogutódja a Gajamenti Önkormányzati Társulás Társulási Tanácsa által ugyanezen hatállyal alapított Bakonycsernyei Bóbita Óvoda Egységes Óvoda- Bölcsőde, mely jogfolytonosan működik.

**6.** Megállapodó felek rögzítik, hogy a Társulás és az Önkormányzat között közös tulajdon nem keletkezett, e körben ezáltal egymással elszámolási kötelezettségük nem áll fenn.

A Bóbita Tagóvoda – Bölcsőde elhelyezését biztosító bakonycsernyei 356 hrsz-ú, 8056 Bakonycsernye, Rákóczi út 141. sz. alatt fekvő s a bakonycsernyei 1046 hrsz-ú, 8056 Bakonycsernye, Rózsa u. 76/a. sz. alatti ingatlanok s a bennük lévő ingóságok, felszerelését tulajdonjoga az Önkormányzatot illetik meg, melyekre vonatkozó a Társulás javára térítésmentesen biztosított használati jog megszűnik.

**6.1.** A Zengő Óvoda Egységes Óvoda- Bölcsőde vezetője 2015. augusztus 31-napján a Gajamenti Önkormányzati Társulás Társulási Tanácsa által megbízott Bakonycsernyei Bóbita Óvoda Egységes Óvoda- Bölcsőde vezetője részére tételes leltárjegyzésekkel adja át a székhelyintézmény használatában volt eszközöket, felszereléseket s valamennyi ingóságot.

**6.2.** Az 1. alatt nevesített Megállapodás 7.9. pontja szerint a volt Bakonycsernyei Napköziotthonos Óvoda óvodásai jogviszonyával kapcsolatos iratokat a Zengő Óvoda Egységes Óvoda- Bölcsőde vette át. A Társulás és az Önkormányzat megállapodnak abban, hogy a 2007. augusztus 31-i hatállyal átadott iratanyagot s a Bóbita Tagóvoda- Bölcsőde működési időtartama alatt az óvodások-bölcsődések jogviszonyával kapcsolatos iratokat a Zengő Óvoda Egységes Óvoda- Bölcsőde vezetője a 6.1. pontban foglaltakkal egyidejűleg a Bakonycsernyei Bóbita Óvoda Egységes Óvoda- Bölcsőde megbízott vezetője részére átadja.

7. A Zengő Óvoda Egységes Óvoda- Bölcsőde:

**7.1.** Bóbita Tagóvoda- Bölcsődéjében foglalkoztatott 6 fő óvodapedagógus, 3 fő dajka munkakörű közalkalmazott, „közalkalmazottak jogállásáról” szóló 1992. évi XXXIII. törvény 24. § (3) bekezdésére figyelemmel a „Munka törvénykönyvéről” szóló 2012. évi I. törvény 36. § (1) bekezdése alapján történő munkáltatói jogutódlással történő továbbfoglalkoztatásról Bakonycsernye Község Önkormányzata Képviselőtestülete gondoskodik a Gajamenti Önkormányzati Társulás által fenntartandó Bakonycsernyei Bóbita Óvoda Egységes Óvoda- Bölcsőde költségvetési szerv keretében.

**7.2.** Az Mt. 37. § és 38. §-ban foglalt eljárást a Zengő Óvoda Egységes Óvoda- Bölcsőde vezetője, mint átadó munkáltató, a Bakonycsernyei Bóbita Óvoda Egységes Óvoda- Bölcsőde alapítói jogkör gyakorlására jogosult Gajamenti Önkormányzati Társulás – a nevében eljáró Társulási Tanács elnöke – bonyolítja le oly módon, hogy 2015. június 15-napjáig együttes eljárás keretében írásban tájékoztatják az érintett közalkalmazottakat a munkáltatói jogutódlás időpontjáról, annak okáról, a közalkalmazottakat érintő jogi, gazdasági és szociális következményekről, valamint az egyes közalkalmazottakat érintő tervezett intézkedésről.

**7.3.** Az Mt. 39. §-ban foglaltak szerint az átadó és az átvevő munkáltatók azaz a Zengő Óvoda Egységes Óvoda-Bölcsőde és Bakonycsernyei Bóbita Óvoda Egységes Óvoda- Bölcsőde egyetemlegesen felelnek a munkáltatói jogutódlást megelőzően esedékessé vált közalkalmazotti követelésért, ha a közalkalmazott az igényét a munkáltatói jogutódlást követő egy éven belül érvényesíti.

**7.4** A Zengő Óvoda Egységes Óvoda-Bölcsőde vezetője a Bóbita Tagóvoda - Bölcsőde vezetőjének vezetői megbízása 2015. augusztus 31-napjával történő megszűnéséről – a Tagóvoda kiválása, azaz megszűnésére tekintettel - munkáltatói jogkörében eljárva a Tagóvoda vezetőjét írásban értesíti, a Tagóvoda vezetői megbízást visszavonja, melyhez Bakonycsernye Község Önkormányzata Képviselőtestülete véleményezési jogkörében eljárva egyetértő véleményét jelen Megállapodással megadja.

**8.** Megállapodó felek kölcsönösen tényként rögzítik, hogy az óvodai nevelés feladat átadás- átvételét 2015. május 15-napjáig az állami költségvetési támogatás igények módosításával a Magyar Államkincstár Fejér Megyei Igazgatósága részére bejelentették.

**9.** A Társulás és az Önkormányzat a Zengő Óvoda- Egységes Óvoda- Bölcsőde Bóbita Tagóvoda -Bölcsődéje 2015. augusztus 31-napjáig keletkezett működési, fenntartási költségei ismeretében egymással elszámolnak.

**9.1.** A Társulás vállalja, hogy a Tagintézményt érintő 2015. augusztus 31-napjáig terjedő elszámolást elkészíti, s azt Bakonycsernye Község Önkormányzata, és a működési területe által érintett Balinka Község Önkormányzata Képviselőtestülete részére 2015. szeptember 30-napjáig megküldi.

**9.2.** Bakonycsernye Község Önkormányzata Képviselőtestülete az elszámolást annak megérkezését követő soron következő ülésén, de legkésőbb 30 napon belül megtárgyalja, s annak elfogadása avagy azzal kapcsolatos észrevételei tekintetében döntést hoz.

Amennyiben határidőn belül a Képviselőtestület döntést nem hoz a részéről elfogadottnak tekintendő.

Ha az Önkormányzat az elszámolást nem fogadja el úgy a Megállapodó felek a vitatott tételek tekintetében 30 napon belül egyeztetnek, melyet követő 15 napon belül az Önkormányzat az elfogadás tekintetében a döntést meghozza.

**9.3.** Az elszámolás 9.1. és 9.2. pont szerinti elfogadását követően 30 napon belül:

**9.3.1.** Bakonycsernye Község Önkormányzata a Társulás felé esetlegesen fennálló összegszerűen megállapított tartozását átutalással teljesíti,

**9.3.2.** avagy a Társulás az Önkormányzat túlfizetése esetén a többletösszeget az Önkormányzatok részére szintén utalás útján visszafizeti.

**9.4.** Ha a 9.1. – 9.2. pont szerint a Társulás és az Önkormányzat között az elszámolás körében megegyezés nem jön létre, úgy az elszámolás helyességét vitató fél az igényét az Mötv. 92. §-a szerint érvényesítheti, melyet megelőzően a Társulási Megállapodás XV/2. pontjában foglaltak szerint járnak el.

**10.** A Társulás és az Önkormányzat egyöntetűen rögzítik, hogy a Bóbita Tagóvoda- Bölcsőde működéséhez kapcsolódóan nincs olyan támogatási szerződés, mely a Tagóvoda- Bölcsőde vonatkozásában bármely a fenntartót terhelő kötelezettséget tartalmazna.

**11.** A Megállapodást Bakonycsernye Község Önkormányzata Képviselőtestülete …/2015. (V…) számú határozatával hagyta jóvá s meghatalmazta a polgármestert annak aláírásával.

**12.** A Megállapodást a Móri Többcélú Kistérségi Társulás Társulási Tanácsa …/2015. (V.28.) számú határozatával hagyta jóvá s hatalmazta fel a Társulási Tanács elnökét annak aláírásával.

**Kelt. Mór, 2015. május ” ”.**

**/: Fenyves Péter: / /: Turi Balázs :/**

Móri Többcélú Kistérségi Társulás Bakonycsernye Község Önkormányzata

elnöke polgármestere