BAKONYCSERNYE KÖNYVTÁRI INFORMÁCIÓS ÉS KÖZÖSSÉGI HELY

**S Z A K M A I P R O G R A M J A**

**2015.**

A Bakonycsernyei Könyvtári Információs és Közösségi Hely működési programjában célul tűzte ki a művelődés és kultúra terjesztését a település felnőtt és gyermekkorú lakosai körében. A könyvtár 2013. januárjától a székesfehérvári Vörösmarty Mihály Könyvtár és a fenntartó Önkormányzat között együttműködési megállapdosá alapján a Könyvtárellátási Szolgáltató Rendszer keretei között működik, mint Könyvtári Információs és Közösségi Hely közösségi, oktatási és kulturális szintérként funkcionáló egység.

A település egy hosszan elnyúló, szalagtelepülés, amelynek központi helyén található a könyvtár helyisége, egy épületben a művelődési házzal, melynek megtalálását a információs tábla segíti. A nyitvatartási időben a telefonos elhérhetőség biztosított.

A program mellékletét képezi a könyvtár nyitvatartási ideje, amely alkalmazkodik a kialakult lakossági igényekhez, a nevelési, oktatási intézmények működési idejéhez, és az épületben működő egyéb civil szervezetek, klubbok alkalmaihoz (nőklubb, nyugdíjas klub), mivel ilyen alkalmakkor több a látogató.

2014. I. félévéig a könyvtár rendkívül leromlott épületben, méltatlan környezetben működött. 2014. II. félévtől a Fenntartó radikális felújítási munkálatait követően egy rendeltetéséhez méltó, kultúrált, meleg, világos, otthonos környezetbe került, a Művelődési Ház épületében. A felújítási munkálatok során nyílászáró cserére, külső és belső szigetelésre, a vizesblokk teljeskörű felújítására került sor.

A Bakonycsernyei Könyvtári Információs és Közösségi Hely jelenlegi helyi és működési állapotának ismertetése:

A könyvtári szolgáltató hely 2015-ben 75m2 alapterületen működik a település főutcáján, jól megközelíthető, mindenki számára könnyen elérhető központi helyen, a közösségi színtérrel közös épületben, de külön funkcionáló helyiségben.

A helyiség nagyméretű, világos, szigetelt nyílászárókat kapott, laminált padlójú melegburkolattal, korszerű, gázüzemű fűtéstechnikával.

A helyiségben lévő 3 db kétszárnyas ablakok antikolt fémkarnisokon lógó sűrű szövésű fehér függönyöket kaptak. A helyiség megvilágítását elegendő mennyiségű, azaz 4 db duplasoros neon lámpatestek oldották meg.

A bútorzat 70%-ban egységes színű bútorlapból készült, a maradék 30%-ot a régi könyvtárépület elavult felszerelésével pótolták.

Egységes színű megfelelő méretű (200x90x25cm) polcrendszeren tároljuk a felnőtt szépirodalmat, hasonló bútorzat ad helyet a szakirodalomnak, és méreteiben megfelelő szekrények kínálják a gyermekirodalmat a látogatóknak.

Előnytelen polcbeosztású, az eddigiektől eltérő színű és formájú, 2db nagyméretű, széles, régi egymásba illeszthető polcos faszekrény rontja a könyvtár berendezésének arculatát, jelentős helyet foglalva. Ezeket a korábbi bútorzathoz illő, korszerűbbekre cserélve elkülönített helyet kaphatnának a KSZR-től tartós használatra kapott egységes raktári jelzettel ellátott új könyvek.

Korszerű, felhajtható lapos folyóiratállványon napilapok, színes magazinok kelletik magukat a belépőknek.

Ugyancsak tekintélyes helyet vesz el a nehéz régi katalógusszekrény, melytől az állomány digitalizálásával megválva, helyet kaphatna egy zárható vitrines üvegszekrény, állandó helyismereti, könyvártörténeti kiállítás számára.

Olvasó - tárgyalóasztalok gyanánt 2db nagyon régi, festetlen, lakkozatlan, szép, új terítőkkel álcázott, 110x50x50cm-es asztalkák szolgálnak 6db szépen kárpitozott új tárgyalószékkel. Ezek felváltása 2db méreteiben és rendeltetésében megfelelő asztalokkal, sokat javítana a helyiség összképén.

Miután a könyvtár feladatául, célul tűzte ki a helyi kisgyermekes anyukák rendszeres fogadását, megalapozva ezzel a gyermekek könyvekhez és könyvtárhoz szoktatását, ehhez jól szolgálna egy kisgyermek olvasóasztal, hozzávaló kisszékkel, írószerekkel, papírral ellátva, míg a szülő a polcok között van.

Jelenleg a felnőtt szépirodalom a könyvtár hosszában futó fal menti polcrendszeren kapott helyet, a gyermekirodalom pedig vele párhuzamosan, a könyvtárhelyiség mértani közepén, a két soros lámpatestek között futó szekrénysorok tárolják. Ennek az elrendezésnek előnye, az egész helyiség átláthatósága az elöl lévő könyvtáros asztaltól. Hátránya viszont, hogy jelentős helyet tesz kihasználatlanná.

Ezen segítene, ha a középső polcrendszert két keresztben futóként elhelyezve, nagyobb hely maradna kiscsoportos könyvtári rendezvények számára. Ehhez szükségeltetne még 6db kárpitozott tárgyalószék, a meglévőkkel megegyező formában.

2015.-ben a könyvtár informatikai ellátottsága 1db szélessávú internettel ellátott számítógéppel gyarapodott olvasói használatra, valamint egy többfunkciós színes nyomtatóval, új íróasztalon elhelyezve várják a bármely témában kutatni, informálódni szándékozókat. Egyenlőre szék nélkül árválkodó modern irodai berendezés elé illene egy egyszerű irodai szék.

A már említett gyermekkörnyezet kialakításához jó szolgálatot tenne 4m2-nyi területű szőnyeg, ami lehetővé tenné egy óvodai csoport leültetését meseolvasáshoz, diavetítéshez. A helyiség első részébe tervezett gyermeksarokhoz egy kis sarokban maradt még hely 2db babzsáknak.

A napilapok, folyóiratok és posta számára elengedhetetlen lenne egy a főbejárathoz kihelyezett zárható postaláda, belül pedig a főbejárattal szembeni, nagy kiterjedésű, üres, kihasználatlan falfelületre egy faliújság, az aktuális történésekkel, mindkét munkacsoport vezetőjének emlékeztetésére, és az épületbe lépők tájékoztatására.

Ezzel a Bakonycsernyei Könyvtári Információs És Közösségi Hely eleget tenne a Közgyűjteményi Főosztály, a Könyvtárellátási Szolgáltató Rendszer, valamint településünk lakóközösségének elvárásainak és igényeinek

Törekvések minőségi szolgáltatás érdekében, a következő módon és formában:

1. Kulturális rendezvények szervezése

* Évente szervezünk Wass Albert felolvasó napot, meghívott vendéggel.
* Évente megtartjuk a Költészet Napját, verseket hallgatva magyar költők műveiből.

-  Rendhagyó történelemórák leszervezésével emlékezünk aktuális történelmi

    eseményekre.

Könyvtári órát tartunk évente külön az alsó és felső tagozatos diákoknak a könyvtár ás használata bemutatásával.

Mesefelolvasásra hívunk minden ősszel óvodás csoportokat az Országos Könyvtári Napok alkalmával.

2. Ismeretterjesztő előadások alkalmankénti leszervezése egy-egy aktuális témával

Egészségügyi, pszichológiai előadások meghívott előadókkal, úti beszámolók, idegen tájak bemutatása külföldet megjárt ismerősökkel, esetleg fotó kiállítás, festmény-időszaki kiállítás helyi vagy ismerős kapcsolatok felhasználásával.

3. A település informatikai-számítástechnikai kultúráltságának fejlesztése

* "Internet-fiesta", informatikai totó kitöltetése jutalom könyv ellenében.

- Széles sávú internetkapcsolat használata a könyvtárban olvasók, témafeltárók körében.

- Multifunkcionális nyomtató használata.

- Könyvtárral telefonos elérhetőség mindenki számára.

- Település honlapján könyvtár működésének megjelenítése.

- Helyi közösségi lapban tudósítás a könyvtárról.

4. Tudományos szaklapok, napilap, szórakoztató, képes magazinok, gyermeklapok rendszeres járatása, elérhetővé tétele

Tízféle folyóirat áll az érdeklődők rendelkezésére.

5. A lakosság aktív könyvtár használóvá nevelése

Könyvtáros jó kapcsolatra törekvése a civilszervezetekkel,  a fenntartóval, a megyei könyvtárral, mint szakmai felügyelettel, a különböző érdeklődésű csoportokkal a lakosság körében, az iskolával és óvodákkal.

Célunk, hogy a lakosságszámmal közel megegyező legyen az évi könyvtárlátogatás, valamint regisztrált beiratkozott könyvtárhasználóvá váljék a lakosság 20%-a.

6. A gyermekek aktív olvasóvá nevelése

Ahhoz, hogy a gyermek kezébe könyvet adjunk, megfelelő helyi, személyi, és tárgyi feltételek szükségesek.

    Egyéni küldetésünknek tekintjük a meseterápiát, amellyel békés nyugodt, csendes, kényelmes, barátságos környezetben kelthetném életre a klasszikus, győztes mesehősöket, szorongó, nyugtalan, agresszív, unatkozó gyermekeink számára.

7. Beszélgető-körök

Téli időszakban lelkes olvasókkal tematikus irodalmi beszélgető-köröket rendezünk, ahol lehetőségem van ajánlani és kézbe adni aktuális, modern irodalmat.

Ehhez ad segítséget az állomány gyarapítása és frissítése a KSZR-től .

8. Állomány ellenőrzés, állomány feltárás, működés biztosítása

Célunk a megyei könyvtárral, mint szakmai felügyelettel karöltve, minden szakmai segítséget elfogadva és megragadva az állomány rendben tartása, megőrzése és megfelelő gondozása. A könyvtár zavartalan működéséhez elengedhetetlenül szükséges a fenntartó felé történő részletes információ-áramlás. Ennek egyik formája az évenkénti szakmai beszámoló a könyvtár munkájáról.

9. Könyvtárosi továbbképzéseken való aktív részvétel

Könyvtáros folyóirat rendszeren olvasása, önképzés, szakmai fejlődésre, tájékozottságra, minőségi szolgáltatásra és ellátásra törekvés.

**A fentiek alapján, a megvalósítandó célok érdkeében reméljök a pályáza pozitív elbírásálást, hogy a könyvtári szolgáltató tér színvonalasan, minőségi szolgáltatásokkal működhessen.**

Bakonycsernye, 2015. január 25.

Turi Balázs

polgármester