**Bakonycsernye Község Polgármestere**

8056 Bakonycsernye, Rákóczi u. 83.

Tel.: 06-22/413-001

E-mail: [pm.bakonycsernye@morterseg.hu](mailto:pm.bakonycsernye@morterseg.hu)

**E LŐ T E R J E S Z T É S**

a képviselő-testület 2015. május ……. –i testületi ülésére

a Helyi Esélyegyenlőségi Program áttekintése és felülvizsgálata

**Tisztelt Képviselő-testület!**

Bakonycsernye Község Önkormányzatának Képviselő-testülete a 137/2013. (VI.27.) számú határozatával fogadta el öt év időtartamra a jelenleg hatályos, az esélyegyenlőség megteremtésének feltételeit, érvényesülését biztosító Helyi Esélyegyenlőségi Programját, melyet két évente szükséges felülvizsgálni.

Az egyenlő bánásmódról és az esélyegyenlőség előmozdításáról szóló 2003. évi CXXV. törvény (Ebktv.) 31. §-a rendelkezik a helyi esélyegyenlőségi programról. A törvény alapján a települési önkormányzat ötévente öt évre szóló Helyi Esélyegyenlőségi Programot (HEP) fogad el, melynek időarányos megvalósulását, illetve meghatározott helyzet esetleges megváltozását két évente át kell tekinteni, az áttekintés alapján szükség esetén a HEP-et felül kell vizsgálni, illetve a helyzetelemzést és az intézkedési tervet az új helyzetnek megfelelően kell módosítani.

A törvény által előírt kötelező áttekintés megtörtént, a HEP felülvizsgált nem szükséges, a HEP változatlan formában történő elfogadását javaslom.

Kérem a Tisztelt Képviselő-testületet a fentiek figyelembevételével hozzák meg döntésüket.

Bakonycsernye, 2015. május 6.

Turi Balázs

polgármester

**HATÁROZATO JAVASLAT**

Bakonycsernye Község Önkormányzatának Képviselő-testület megtárgyalta „A Helyi Esélyegyenlőségi Program áttekintése és felülvizsgálata”-ról szóló előterjesztést és az alábbiakról döntött:

Bakonycsernye Község Önkormányzatának Képviselő-testülete a 137/2013. (VI.27.) számú határozatával elfogadott Helyi Esélyegyenlőségi Programot (HEP) az egyenlő bánásmódról és az esélyegyenlőség előmozdításáról szóló 2003. évi CXXV. törvény 31. § (4) bekezdésében előírtaknak megfelelően áttekintette, és megállapította, hogy az abban kitűzött feladatok időarányos része megvalósult, ezért a HEP változatlan formában történő hatályban tartása mellett döntött.

Határidő: 2015. június 27.

Felelős: polgármester

aljegyző